ผู้ชายวัยทองต่างกับผู้หญิงวัยทอง ใช่หรือไม่
ใช่ ผู้ชายวัยทองต่างกับผู้หญิงวัยทอง ตรงที่ผู้หญิงวัยทองเมื่อถึงเวลารังไข่จะหยุดทำงาน การสร้างฮอร์โมนเพศหญิงจะหมดไป เพราะฉะนั้นผู้หญิงหลายคนซึ่งมีความจำเป็น จะต้องได้ฮอร์โมนทดแทนนั้น เป็นฮอร์โมนทดแทนที่พวกเธอขาดหาย ไป แต่ผู้ชายต่างกันตรงที่ว่าปริมาณฮอร์โมนเพศชายที่เป็นอิสระ เมื่ออายุมากขึ้นจะลดลงไป ทำให้ไม่พอที่จะใช้งาน ดังนั้น เมื่อเกิดอาการขึ้นการเติมฮอร์โมนเพศชายเข้าไปจึงเป็นฮอร์โมนเพศชายเสริม ไม่ใช่ฮอร์โมนเพศชายทดแทน ก็คือการเสริมส่วนที่พร่องไป เมื่อเป็นแบบนี้แล้ว การได้ฮอร์โมนเพศชายจึงสามารถปรับเปลี่ยนขนาดของการได้รับในแต่ละวันได้ และสามารถจะปรับด้วยตนเองได้ โดยดูจากอาการต่างๆ ที่เกิดขึ้น ส่วนการที่จะรับในปริมาณเท่าใดนั้น จำเป็นต้องไปรับการปรึกษาจากแพทย์ จนสามารถปรับเปลี่ยนขนาดของฮอร์โมนที่ได้ให้เหมาะสมกับการใช้งานในแต่ละวันได้ หรือถ้าเกิดมีการผลิตจากร่างกายตัวเองได้มากขึ้น วันนั้นอาจจะต้องการฮอร์โมนจากภายนอกน้อยลง อย่าลืมว่า ผู้ชายนั้นจะยังคงสร้างฮอร์โมนเพศชายอยู่ไปตลอดชีวิต เพียงแต่ปริมาณการผลิตนั้นจะลดลงไปตามวัย และปริมาณฮอร์โมนเพศชายที่เป็นอิสระก็จะลดลงไปเช่นกัน การดูแลสุขภาพที่ดีจะทำให้มีการผลิตฮอร์โมนเพศชายในร่างกายได้มากขึ้น
อายุรศาสตร์ (อายุรศาสตร์) - Internal Medicine